# Usant el &kmail;

## La finestra principal

La finestra principal és la que apareix quan s'engega el &kmail;. Es divideix en tres plafons.

Plafó de les carpetes (plafó a l'esquerra)

- Aquest plafó conté una llista de les carpetes de missatges (d'altres programes de correu les anomenen bústies). Per a seleccionar una carpeta, simplement cliqueu-hi a sobre. Els missatges continguts en la carpeta apareixeran en el plafó de capçaleres. La llista de carpetes pot mostrar-se tant en mode de vista curta, ocupant una petita porció del costat esquerra de la pantalla, i en vista llarga, que ocupa tota la part esquerra de la pantalla però que és capaç de mostrar més bústies. Podeu canviar entre aquests modes de vista en Aparença/Format en el diàleg Arranjament Configura &kmail;.... Per a més informació a sobre com utilitzar-les mireu en la secció de carpetes.

Plafó de les capçaleres (a dalt al plafó dret)

- Aquest plafó mostra informació de les capçaleres (les etiquetes d'estat del missatge, remitent, assumpte, data i opcionalment la mida) dels missatges a la carpeta actualment seleccionada. Clicant a sobre d'una capçalera seleccionareu aquest missatge i es mostrarà al plafó de missatges. També es pot seleccionar més d'un missatge mantinguen premuda la tecla &Ctrl; i clicant a sobre dels missatges. Podeu ordenar els missatges clicant a sobre de la columna que desitgeu ordenar. Si cliqueu a sobre de la mateixa columna més d'una vegada, la ordenació canviarà entre ascendent i descendent.

Plafó del missatge (abaix a la dreta)

- Aquest plafó mostra el missatge actualment seleccionat. Els adjunts apareixen a la part inferior del missatge, o siga, com a icones o encastats en el missatge, depenent de Visualitza Adjunts. Podeu desplaçar-vos per la pàgina del missatge usant les tecles Pàg. amunt i Pàg. avall o línia a línia usant les tecles fletxa amunt i fletxa avall. També podeu usar les dreceres del teclat per a saltar entre els vostres missatges sense tindre que usar el ratolí.

## Dreceres del teclat

Les següents dreceres del teclat estan suportades en la finestra principal.

Drecera del teclat | Acció
Espai | Desplaça cap avall en el missatge actual o passa al següent missatge si ja estaveu al final.
Cursor dret o N | Passa al següent missatge de la carpeta actual.
Cursor esquerra o P | Passa al missatge anterior de la carpeta actual.
+ | Passa al següent missatge sense llegir de la carpeta actual.
- | Passa al missatge anterior sense llegir de la carpeta actual.
&Ctrl;+ | Passa a la següent carpeta amb missatges sense llegir.
&Ctrl;- | Passa a la carpeta anterior amb missatges sense llegir.
&Ctrl;Cursor esquerra | Per pujar en la llista de carpetes. Usar &Ctrl;Espai per entrar efectivament a la carpeta.
&Ctrl;Cursor dret | Per baixar en la llista de carpetes. Usar &Ctrl;Espai per entrar efectivament a la carpeta.
&Ctrl;Espaiat | Entra a la carpeta a on està el focus, &ead; la carpeta cap a la que heu navegat usant el &Ctrl;Cursor esquerra o el &Ctrl;Cursor dret.
&Maj;Cursor esquerra i &Maj;Cursor esquerra | Selecciona missatges al plafó de capçaleres, començant pel missatge actual.

## La finestra de l'editor

La finestra de l'editor és usada per a escriure missatges nous. Aquesta pot ser invocada des del menú Missatge Nou missatge o des de la icona Nou missatge de la finestra principal.

### Editant un missatge

Per a escriure el vostre missatge, ompliu els camps apropiats en la finestra de l'editor. Useu el menú Visualitza per a seleccionar per a seleccionar els camps de la capçalera que es mostraran. El camp Identitat ofereix una opció Fixada. Si està marcada, la identitat actual serà la identitat per omissió quan obriu l'editor la pròxima vegada.

Hi ha una varietat de dreceres del teclat per a ajudar-vos a escriure els vostres missatges. Els següents botons ... per als camps A:, CC: i BCC: cridaran a la llibreta d'adreces per a que pugueu seleccionar les adreces des d'aquí.

Al començar a escriure una adreça en els camps A:/CC:/BCC:, apareixerà un menú emergent que oferirà el completar les adreces que heu usat recentment o que estigan a la llibreta d'adreces. Si no us agrada el menú emergent automàtic podeu deshabilitar-lo clicant amb el &BDR; a sobre del camp i escollir un mode de completació diferent.

Sempre que desitgeu afegir-hi més d'un destinatari en alguns dels camps, useu una coma per a separar cada adreça de la següent. Podrieu necessitar especificar adreces completes (&pex; `usuari@domini.com`) fins i tot per a usuaris locals, depenent de la configuració del vostre sistema.

Quan hagueu finalitzat, cliqueu la icona Envia per a enviar-lo immediatament o cliqueu la icona En cua per a deixar el missatge en la safata de sortida. Si encara no heu finalitzat el vostre missatge, seleccioneu Missatge Desa en la carpeta esborranys. Si desitgeu enviar un missatge xifrat o signat digitalment, seleccioneu les icones Signa el missatge o Xifra el missatge.

Si ja heu instal·lat i activat almenys un dels connectors de xifrat, ara podreu seleccionar si usar el suport OpenPGP integrat o el connector per a signar digitalment i/o xifrar. Usar el suport OpenPGP integrat si desitgeu enviar missatges signats digitalment o xifrats al cos. Si desitgeu enviar missatges signats o xifrats amb adjunts hauríeu d'usar un dels connectors de xifrat. Si us plau, noteu que la integració en OpenPGP encara no signa o xifra adjunts.

### Afegint adjunts

Podeu adjuntar fitxers al vostre missatge usant un dels següents mètodes.

- Clicant a la icona Adjunta el fitxer (clip de paper) seleccionareu el fitxer que desitgeu adjuntar.

- Arrossegant un fitxer des de l'escriptori o un altre directori a la finestra de l'editor.

- Seleccionant una de les opcions en el menú Adjunta.

Una vegada s'hagi adjuntat un fitxer al vostre missatge, aquest apareixerà al plafó d'adjunts a la part inferior de la finestra de l'editor. Podeu usar el &BDR; a sobre de cada adjunt per a Visualitza, Desa com... o Elimina l'adjunt.

Useu l'ítem Propietats... per a obrir el diàleg Propietats, part del missatge. El primer camp conté el tipus &MIME; de l'adjunt. Just després el camp Nom, el qual hauria de ser automàticament completat amb el valor apropiat. Algunes vegades el valor del tipus &MIME; està mal indicat. En aquest cas podreu indicar qualsevol valor o escollir-ne un des de la llista de tipus &MIME; més comuns. També podeu seleccionar un mètode de codificació pel fitxer de de la llista d'opcions de codificació (normalment, el valor per omissió funciona afinadament). Marqueu la opció Suggereix mostrar automàticament si desitgeu suggerir al destinatari que mostri (inclòs) aquesta part en la vista del missatge, en comptes de la icona de vista per omissió.

També es poden adjuntar claus PGP/GnuPGP al missatge usant les opcions apropiades en el menú Adjunta. Les claus PGP són tractades com a fitxers adjunts.

Si esteu usant el suport integrat OpenPGP els adjunts no seran xifrats. Per a xifrar-los, haureu d'instal·lar i configurar els connectors de xifrat.

### Revisió ortogràfica del missatge

Per5 a revisar l'ortografia del missatge, seleccioneu Eines Ortografia.... El &kmail; usa &kspell; per a fer-ne la revisió, el qual és la interfície &kde; dels revisors ortogràfics ispell o aspell. Noteu que primer podeu necessitar configurar-lo usant Arranjament Corrector ortogràfic....

## Carpetes de missatges

Les carpetes de missatges s'empren per a organitzar els vostres missatges de correu. Per omissió, totes les carpetes de missatges són desades al directori `Mail`, el qual és creat en el vostre directori personal. Quan engegueu el &kmail; per primera vegada es crearan les carpetes entrada, sortida, enviats, paperera i esborranys. Cadascuna d'aquestes carpetes tenen funcions especials.

entrada:

- A on, per omissió, el &kmail; deixarà els nous missatges al comprovar si hi ha correu nou.

sortida:

- A on es deixaran els missatges en espera de ser entregats. Noteu que no tindreu que arrossegar-los-hi per a enviar-los, en comptes d'això useu la icona Envia de la finestra de l'editor.

enviats:

- Conté còpies de tots els missatges que heu enviat.

paperera:

- Conté tots els missatges que heu mogut a la paperera.

esborranys:

- Conté missatges que heu començat a editar però en comptes d'enviar-los els heu desat en aquesta carpeta.

Podria ser que les carpetes estàndards estigan predefinides a les vostres necessitats. Eventualment, és probable que necessiteu crear carpetes per a ajudar-vos a organitzar els vostres correus. Per a crear una nova carpeta, seleccioneu Carpeta Crea carpeta.... El diàleg de propietats de la carpeta us preguntarà a sobre de la informació necessària. Si necessiteu canviar l'arranjament per a una carpeta, seleccioneu la carpeta que desitgeu modificar al plafó de carpetes i seleccioneu Carpeta Propietats....

Per a moure missatges des d'una carpeta a una altre, seleccioneu el(s) missatge(s) que desitgeu moure i premeu la tecla M o seleccioneu Missatge Moure a. Apareixerà una llista de carpetes. Seleccioneu la carpeta de la llista a la que desitgeu moure els missatges. Els missatges també es poden moure arrossegant-los des del plafó de capçaleres al plafó de carpetes.

Si desitgeu netejar tots els missatges d'una carpeta escolliu Carpeta Mou tots els missatges a la paperera. Podeu usar Carpeta Esborra carpeta per a esborrar una carpeta amb tots els seus missatges i subcarpetes.

### Propietats de la carpeta

El diàleg Propietats del la carpeta us permet renomenar i moure una carpeta, així com especificar totes les seves propietats. La majoria de les propietats sols estan disponibles per a les vostres carpetes i no per a una carpeta per omissió com la safata d'entrada, &etc; Per omissió, aquestes carpoetes tampoc es poden moure o renomenar.

Podeu crear una subcarpeta escollint la carpeta pare usant la selecció Pertany a.

La secció Icones de la carpeta us permet escollir icones diferents per a cada carpeta en la llista de carpetes.

Consulteu la secció Format de la carpeta per a informació a sobre del Format Mailbox.

Si penseu usar la carpeta per a una llista de correu potser desitjareu afegir l'adreça de la llista de correu en la secció Llista de correu associada. Llavors podreu usar l'ítem del menú Missatge Respondre a la llista de correu.... Si s'obre una resposta amb l'adreça de la llista de correu en el camp A: (&ead;, signorarà la capçalera Reply-To del missatge). També podeu clicar amb el &BMR; en el plafó de carpetes per a postejar a una llista de correu que estiga associada amb aquesta carpeta.

La secció Caducitat dels missatges antics us permet esborrar automàticament els missatges antics quan sortiu del &kmail; (depenent dels vostres arranjaments en la pàgina de configuració Carpetes del &kmail;) o mitjançant Arxiva Compacta totes les carpetes.

Els missatges que caduquin seran esborrats. Pel que no seran moguts a la paperera, tingueu cura amb aquest arranjament.

Amb la secció Identitat podreu establir la vostra identitat per omissió pels missatges nous. Els missatges de resposta enviats directament seguiran usant per omissió l'adreça A: del missatge d'acord amb la seva identitat corresponent.

Amb Mostra el remitent/destinatari podreu establir les columnes visibles en el plafó de les capçaleres. Això és d'utilitat si useu una carpeta per a desar els missatges que envieu.

### Format de la carpeta

Una carpeta de missatges pot estar en el format mbox o maildir. mbox desa tots els missatges en un sol fitxer, mentre que maildir els desa organitzats en el seu propi fitxer. maildir, és el format per omissió, per ser considerat com a més robust, però en alguns sistemes de fitxers és més lent. Sinó n'esteu segur, haureu d'escollir maildir.

Tingueu present que actualment el &kmail; no permet convertir des d'un format a l'altre -però podeu moure els missatges des d'una carpeta antiga mbox cap a una carpeta nova maildir i viceversa.

## Filtres de missatges

Després d'emprar el &kmail; durant un temps, podrieu trobar-vos amb que teniu problemes amb ordenar els nous missatges a la vostra bústia d'entrada. Els filtres us permetran realitzar certes accions a sobre dels missatges entrants i dur a terme accions manualment a sobre dels missatges seleccionats d'una carpeta.

Si us plau, noteu que els filtres descrits en aquesta secció seran aplicats després d'haver descarregat els missatges del vostre compte. Si desitgeu filtrar els missatges al servidor, mireu Filtres de descàrrega.

Els filtres consisteixen en un patró de recerca, les regles del qual s'usen com a criteri per a determinar si un filtre s'hauria d'aplicar a un cert missatge, i una llista d'accions de filtre, que descriu què és el que s'haurà de fer amb el missatge si el patró de recerca coincideix. Llegiu més a sobre dels patrons de recerca i accions de filtre en les següents subseccions.

Els filtres es consideren un després de l'altre, començant pel primer de la llista. El primer en el que coincideixi el patró de recerca serà executat. També podeu configurar que s'apliquin la resta de filtres, però el comportament predeterminat és aturar el processament després de la primera coincidència.

Usualment, els filtres s'empren en els missatges entrants, però també són aplicables als missatges a enviar, arbitràriament a un missatge o grup de missatges qualsevol. Per a filtrar missatges selectivament, seleccioneu de la llista de missatges aquells que desitgeu filtrar i premeu &Ctrl;J o seleccioneu Missatge Aplica filtres. Això aplicarà tots els filtres que tenen una marca per al filtrat manual en el diàleg de filtrat per a aquests missatges.

### Creació ràpida de filtres

Hi han dos mètodes per a crear un filtre: El mètode ràpid és usant Eines Crea filtre.... D'aquesta manera s'obrirà un diàleg que es presentarà amb un nou filtre que contindrà la primera regla del patró de recerca i la primera acció (com moure a la carpeta) preestablerta. En la majoria de casos, l'únic que tindreu que fer és seleccionar la carpeta a la que s'haurà de moure el missatge. Però també podeu, per descomptat, editar el filtre com més us agradi.

El més interessant d'aquest mètode és que creant un filtre a sobre d'una llista de correu es realitzarà una intensa recerca per a identificar els missatges d'aquesta llista. Si ho aconseguiu, el suposat nom de la llista apareixerà com a una entrada del menú en Eines Crea filtre Filtra en la llista de correu....

El segon mètode és construir el filtre manualment cridant al diàleg de filtrat amb Arranjament Configura filtres.... El diàleg de filtrat està descrit amb detall en la següent subsecció.

### El diàleg de filtrat

Aquest diàleg us permet gestionar i editar la vostra llista de filtres.

Podreu fer això mitjançant Eines Crea filtre... o Arranjament Configura filtres....

El diàleg està dividit en quatre seccions principals.

Filtres disponibles

- Aquest grup conté la llista de filtres i alguns botons d'acció per a modificar els filtres, és adir per a crear nous filtres, moure'ls amunt i avall per la llista, esborrar-los o reanomenar-los. Si seleccioneu a un filtre de la llista, les seves propietats es mostraran en la meitat dreta del diàleg.

Criteri de filtrat

- En aquest grup podreu editar el patró amb el que els missatges hauran de coincidir per a que s'apliqui el filtre. Podeu seleccionar aquí totes les regles a aplicar-se o si n'hi ha prou amb una sola. Mireu més endavant a la secció Patrons de recerca per a obtindre una descripció més detallada de cadascun dels tipus de regla de recerca.

  Podeu clicar a sobre de Més per a aconseguir una regla (inicialment buida) addicional que us ajudin a definir patrons més complexos i a sobre de Menys per a esborrar la última regla. Netejar netejarà el patró, &pex; elimina totes les regles menys dos i les deixa a zero (buides).

  Les regles no vàlides o buides no seran avaluades.

Accions de filtrat

- En aquest grup podeu editar la llista d'accions que s'aplicaran a tots els missatges que coincideixin amb el patró de recerca definit. Mireu tot seguit a Accions de filtrat per a una descripció més detallada de cadascun dels tipus d'acció.

  Si desitgeu definir-ne més d'una podeu clicar a sobre de Més per a obtindre una nova acció i a sobre de Menys per a eliminar la última acció. Netejar netejarà la llista, &pex; elimina totes les accions menys una i la deixa a zero (buida).

  Les accions no vàlides o buides no seran avaluades.

Opcions avançades

- En aquest grup es poden definir algunes opcions avançades pels filtres, el qual us permetrà afinar millor el filtrat.

  Usant la primera fila de caixes de selecció, podreu marcar l'aplicació del filtre corresponent: La marca a missatges entrants indica que el filtre serà considerat pels missatges entrants (&ead;, en Comprovar el correu). La marca a missatges sortints fa el mateix però a l'enviar missatges i la marca en filtrat manual indica que s'aplicarà aquest filtre en filtrar manualment (&ead;, usant Missatge Aplica filtres).

Els filtres seran anomenats automàticament a menys que els reanomeneu especificament usant el botó Renomena.... El diàleg assumirà que haurà de continuar anomenant-los automàticament mentres el nom del filtre comenci per <.

Si apliqueu canvis als filtres mitjançant Bé o Aplica, sols es copiaran els filtres vàlids al gestor intern del filtrat.

Un filtre serà considerat com a no vàlid si

1. el patró de recerca sols conté regles buides o

2. la llista d'accions està buida.

De manera semblant, les regles i accions buides seran eliminades del patró i llista d'accions respectivament, abans de que el filtre siga desat.

### Patrons de recerca

L'ús més comú dels filtres és el flitrat del remitent dels missatges. Això es pot fer escollint el De. Una bona capçalera per a identificar les llistes de correu podria ser <A>. Però un filtre pot emprar d'altres criteris de recerca. Noteu que tots els patrons són interpretats gairebé insensiblement.

<missatge>

- Cerca en tot el missatge (&pex; capçaleres, cos i adjunts, si n'hi han)

<cos>

- Cerca en el cos del missatge.

<qualsevol capçalera>

- Cerca en les capçaleres del missatge.

<destinataris>

- Cerca en els camps A i CC de la capçalera del missatge.

<mida>

- Estableix els límits màxim i mínim per a la mida dels missatges.

<edat en dies>

- Estableix els límits màxim i mínim per a l'antiguitat dels missatges.

Qualsevol altre nom

- Cerca en el camp de la capçalera que és indicat per aquest nom.

### Accions de filtrat

L'ús més comú dels filtres és l'ordenar els missatges entrants en diferents carpetes. Això es pot fer amb l'opció moure a la carpeta. Aquesta és una llista de les accions possibles:

moure a la carpeta

- Això mourà el missatge a una altra carpeta. Actualment no podeu emprar carpetes IMAP com a destí.

estableix identitat com a

- Això establirà la vostra identitat si responeu a aquest missatge.

marcar com a

- Això us permetrà marcar els missatges com a llegit o important, però també com a reenviat, respost, &etc;

estableix transport a

- Això establirà el mètode de transport (&pex; SMTP) si responeu a aquest missatge.

estableix Respondre a:

- Modificarà el camp Respondre a d'aquest missatge. Això pot ser d'utilitat per a llistes de correu que estableixen automàticament una adreça de resposta que no és del vostre gust.

envia a...

- Reenviarà el missatge a una altra adreça de correu electrònic.

redirigeix a

- Redirigirà el missatge a una altra adreça de correu electrònic.

rebutjar

- Retornarà el missatge al remitent indicant-li que no és entregable.

  Això sols funciona si l'adreça del remitent és vàlida. Aquest no sol ser el cas de la majoria de correu no solicitat.

confirma l'entrega

- Retornarà un missatge al remitent indicant-li que el missatge ha estat entregat amb èxit, si ell ha requerit això.

  Aquesta acció us permet seleccionar qui rebrà l'acusament de rebuda que envieu. Encara es pot habilitar globalment les confirmacions de rebuda en el diàleg Configura &kmail;... (pàgina Seguretat), us recomanem que no els envieu a tothom, donat que poden usar-se pel rastreig &pex; per a enviar missatges no solicitats segons el remitent.

executa el comandament

- Això executarà un programa, però no modificarà el missatge. Especifiqueu la ruta completa cap al programa que desitgeu executar. El &kmail; es bloquejarà fins que el programa finalitzi. També és possible passar-li al programa parts del correu: %0, %1, &etc; indicant fitxers que representin les diferents parts del missatge. Per a missatges normals %0 és el text, %1 el primer4 adjunt i així successivament. Addicionalment, s'envia el missatge complet al programa a través de stdin.

  Actualment això sols funciona si el missatge almenys conté un adjunt. No, %0 tampoc funcionarà si no es produeix aquesta situació!

  Aquí podeu introduir arbitràriament complexos comandaments de shell, donat que el &kmail; usa una sub-shell per a executar la línia de comandaments. Pel que, fins i tot funcionarà aquest comandament (dintre dels seus límits): ``uudecode` `-o` `$(mktemp kmail-uudecoded.XXXXXX)` && `echo` `$'\a'``

mitjançant el tub

- Tingueu cura amb aquesta acció, ja que podrieu destruir fàcilment els vostres missatges si el programa de filtre retorna dades malmeses o línies extra.

esborra capçalera

- Eliminarà tots els camps de la capçalera del missatge que continga un cert nom. Això és d'utilitat per a eliminar capçaleres Respondre a incorrectes.

afegeix capçalera

- Si aquest camp no existeix, afegirà un nou camp a la capçalera amb el nom i valor aportats. Si aquest camp ja existeix, el sobreescriurà amb el nom aportat (&pex; capçaleres Received:), una d'elles serà sobreescrita i la resta restaran intactes. Aquesta és una limitació de la que som conscients. Pot ser útil el combinar aquest filtre amb el filtre esborrar capçalera, colocat previament per assegurar-se de que en el missatge no hi han d'altres capçaleres amb el mateix nom.

reescriure capçalera

- Cercarà el camp de la capçalera aportada, modificarà el seu contingut i la tornarà a escriure. La cadena cercada sempre s'interpretarà com a una expressió regular senseble a les majúscules. La cadena de substitució s'inserirà literalment excepte que hi hagi conjunts de caràcters del tipus `\n`, `$n` i `${nn}`, a on `n` és un número positiu (d'un sol digit, excepte en la tercera forma) o `0`. Aquestes construccions seran interpretades com a referencies a subcadenes entre parentesis en la cadena de recerca.

  Aquí també s'apliquen restriccions anàlogues com en l'acció afegeix capçalera.

### Exemples de filtrat

Si esteu subscrit a la llista (general) del &kde;, podeu crear una carpeta per a aquesta llista (anomeneu-la `KDE-General`) i emprar un filtre per a transferir automàticament els nous missatges (provinents de la llista) des de la bústia d'entrada a la carpeta `KDE-General`. El filtre es crearà de la següent manera:

### Filtrant una llista de correu

1. Escollir Eines Crea filtre Filtra en la llista de correu pot identificar la llista de correu (el nom de la llista haurà d'aparèixer e l'ítem del menú). En aquest cas, haurà funcionat i presentarà un filtre amb la condició X-Mailing-List conté <kde@lists.netcentral.net> preestablerta. Podeu seleccionar la carpeta de destinació des del menú desplegable que apareix en Accions de filtrat i ja estarà fet!

   Si això no funciona, penseu en alguna manera única d'identificar els missatges que desitgeu filtrar. La (practicament) única manera els missatges de la llista de correu del &kde; és que sempre contenen kde@lists.netcentral.net en el camp A: o CC:. Gairebé és l'única, donat que falla en els missatges creuats.

2. Seleccionar Arranjament Configura filtres....

3. Prémer el botó Nou per a crear un filtre buit. Aquest apareixerà com a <desconegut>.

4. En l'àrea Criteri de filtrat, seleccioneu el <destinatari:> des del primer menú, conté en el segon i escriviu `kde@lists.netcentral.net` en la caixa de text.

5. Passeu a la secció Accions de filtrat. En el primer menú seleccioneu moure a la carpeta. Apareixerà un nou menú que contindrà una llista de les carpetes disponibles. Seleccioneu a la que desitgeu transferir els missatges filtrats. Per aquest exemple, haureu de seleccionar KDE-General des del menú.

Podria ser que necessiteu usar un criteri de filtrat més agressiu per als vostres missatges. Per exemple, podria ser que sols desitgeu filtrar els missatges de la llista &kde; que ha escrit un amic vostre `Fred Johnson <fj@qualsevol.com>`. Aquí és a on la resta de regles de criteri entren en acció:

### Estenguen el filtre

1. Obriu la finestra Configura filtres... i seleccioneu el filtre que acabeu de crear.

2. De moment desitjareu filtrar tots els missatges que tenen `kde@lists.netcentral.net` en el camp A: o CC: i que són d'en Fred, marqueu el botó de selecció Casar amb tots els següents.

3. Ara, aneu a la segona regla de recerca i seleccioneu des dels menús llistats: From, conté i inseriu `fj@qualsevol.com` en la caixa de text.

Ja disposeu d'un filtre que transferirà tots els missatges de la llista &kde; que vinguin de `fj@qualsevol.com`.

## Filtres de descàrrega

Els filtres de descàrrega poden usar-se per a filtrar correus des d'un servidor POP, abans de que siguin descarregats completament. Podeu usar-ho per a impedir que el &kmail; descarregui missatges enormes i d'aquesta manera estalviar temps.

En el diàleg de configuració del compte POP podeu habilitar el filtrat de la descàrrega marcant la caixa Filtrar els missatges si són més grans que. Una vegada fet això, podreu a especificar-hi una mida tope. Si els missatges excedeixen aquesta mida, llavors es mostrarà un diàleg de confirmació i podreu decidir què fer-ne. La mida de filtrat per omissió és de 50.000 octets. El qual és un bon valor. Cada missatge que siga bloquejat per un filtre proboca tràfic addicional donat que la capçalera del missatge es descarrega dues vegades. Per a previndre la pèrdua de missatges l'opció per omissió és Descarrega el correu.

Preneu atenció amb l'opció Esborra el correu del servidor, donat que una vegada esborrat el correu en el servidor ja no el podreu recuperar de cap manera.

Amb unes bones regles de filtrat, es pot fer que tots els missatges que excedeixin la mida establerta sigan marcats automàticament (&ead;, descarregats, omessos o esborrats), de manera que no caldrà el diàleg de confirmació. Amb tot i això, tingueu cura, donat que un missatge és marcat per una regla, sense garantir-vos de que podreu canviar l'acció abans d'executar-se. Sols ho podreu fer mitjançant el diàleg de confirmació si un missatge no cassa amb cap regla.

### El diàleg Configura filtres POP

L'afegir regles de filtrat funciona de manera similar a filtres de missatges. A mà dreta podreu gestionar els filtres existents. Usar el botó Nou per afegir un filtre i a la part dreta podreu configurar sota quines condicions haurà de filtrar. Usant Acció de filtrat podreu especificar l'acció a seguir quan un missatge cassi amb aquesta regla de filtrat. Les opcions disponibles són:

Descarrega el correu

- El qual descarregarà els missatges marcats per aquest filtre, sempre que cap missatge no superi la mida establerta.

Descarrega el correu més tard

- El qual marcarà els missatges per a descarregar-los més tard. Això vol dir que es deixaran els missatges al servidor POP a menys que escolliu el descarregar-los canviant manualment l'acció.

Esborra el correu del servidor

- El qual esborrarà el missatge des del servidor sense haver-lo de descarregar prèviament. Una vegada que hagueu esborrat un missatge des del servidor, aquest ja no es podrà recuperar. Tingueu cura amb les regles, doncs també hi podrieu emparellar missatges que desitgeu llegir.

L'opció Mostra sempre marcats els missatges "Descarrega després" en el diàleg de confirmació farà que aparegui el diàleg de confirmació durant la comprovació del correu si hi ha un missatge marcat amb Descarrega després -encara que tots els missatges que excedeixin la mida hagin estat marcats per una regla-. Aquesta opció és d'utilitat en el cas de que els vostres missatges tinguin la marca d'una regla i la marca Descarrega després, però encara no n'heu obtingut cap que excedeixi la mida establerta durant molt de temps. Sense aquesta opció, el diàleg de confirmació no es mostrarà mai i no tindreu l'ocasió de rebre el missatge sinó canvieu l'acció manualment.

### El diàleg de confirmació

Aquest diàleg apareixerà cada vegada que un filtre POP cassi amb els missatges que estan al servidor i que excedeixen la mida definida per al vostre compte POP. Ara és l'ocasió de decidir què fer-ne del missatge. Les opcions són Descarrega (verd), Descarrega després (groc amb un rellotge) i Esborra des del servidor (una X rossa). Tingueu cura amb l'opció esborra, donat que una vegada que l'hagueu esborrat, aquest ja no serà recuperable.

A la secció Missatges filtrats podreu marcar la caixa per si desitgeu obtindre els missatges que han estat automàticament marcats per a una certa acció (descarrega, descarrega després, esborra). La caixa de selecció sols estarà habilitada si heu rebut alguns missatges marcats per una regla de filtrat. Una vegada marcada la caixa, apareixerà una llista similar per als que no han estat marcats automàticament i podreu canviar l'acció a seguir per a cadascun dels missatges.

Si us plau, noteu que si un missatge excedeix la mida límit, però tots els missatges estan marcats per una regla de filtrat, el diàleg no apareixerà. Una excepció a aquesta regla passa quan heu seleccionat Mostra sempre marcats els missatges "Descarrega després" en el diàleg de confirmació en la secció Opcions globals del diàleg de configuració del filtrat POP. En el qual cas també apareixerà el diàleg sols si heu marcat els missatges, però almenys un està marcat per a Descarrega després.

## Usant múltiples comptes

Els múltiples comptes s'usen per a comprovar els missatges de més d'una adreça de correu electrònic i/o servidor de correu. Seleccioneu Arranjament Configura &kmail;... i cliqueu a la pàgina Xarxa per afegir o canviar opcions al vostre compte. Per a més informació a sobre de la pàgina Xarxa mireu en la secció Començant.

Per a comprovar els missatges d'un compte en particular, usar el submenú Arxiva Comprova el correu en i seleccioneu el compte de correu que desitgeu. També podeu prémer durant un cert temps amb el botó del ratolí a sobre de la icona Comprova el correu en per a obtindre una llista dels comptes.

## Signant i xifrant missatges amb PGP o GnuPG

Aquesta és una breu introducció a sobre de com configurar el suport PGP (Pretty Good Privacy) del &kmail;. Donant-vos alguns consells d'ús del PGP. Això ha estat escrit per a gent que és novella en aquesta àrea. Si esteu familiaritzat amb l'ús del PGP, podreu saltar-vos algunes de les següents passes. Aquesta documentació (i la interfície d'usuari &kmail;) generalment sols es refereix a PGP, però és aplicable a les dues opcions disponibles PGP i GnuPG (GNU Privacy Guard), tot i que alguns paràmetres en la línia de comandaments de GnuPG poden ser diferents.

Si us plau, consulteu també la &PMF; a sobre del PGP.

Els adjunts no es xifraran si useu el suport OpenPGP integrat. Pes a xifrar-los tindreu que instal·lar i configurar els connectors de xifrat. Alhora que podreu decidir per a cada adjunt si s'haurà o no de xifrar.

El &kmail; ha de confiar en l'eixida del PGP i aquesta és substancialment diferent entre les diverses versions de PGP, pel que és molt important que feu proves per a comprovar que el xifrat funciona correctament abans de començar a usar-lo activament. El &kmail; podria no avisar-vos d'algunes errades, pel que fora millor habilitar Mostra el text signat/xifrat després de compondre'l.

Per a configurar i usar el suport PGP en el &kmail; és necessari el tindre instal·lat i configurat adequadament PGP. Naturalment aquí no aconseguireu una completa introducció al PGP. Ja que sols es mencionaran les passes per a fer anar el PGP. Per a més detalls hauríeu d'anar a l'excel·lent documentació del PGP o al The GNU Privacy Handbook.

Certament, és un abona idea el estudiar-se aquesta documentació com a una introducció al xifrat de claus públiques (&pex; fora del paquet PGP 6.5.x). Aquí hi ha molta informació a sobre dels conceptes bàsics, els quals poden ajudar-vos a entendre el que està passant. A l'igual que moltes qüestions relacionades amb la seguretat.

Comencem

### Condicions prèvies

El &kmail; espera que el vostre binari PGP s'anomeni `pgp`. En el cas de GnuPG, s'espera que aquest s'anomeni `gpg`. Si aquest no fos el cas, haureu de crear un enllaç simbòlic.

Si no ho heu fet així, tindreu que generar una clau parell (la clau secreta i la pública) per a la vostra identitat. Haureu de fer això usant la línia de comandaments ``pgp` `-kg`` o ``gpg` `--gen-key``. En aquest moment el &kmail; no disposa de suport intern per a la generació de claus pgp. La identitat (Normalment el vostre nom seguit per la vostra adreça de correu electrònic entre abraçadors, com ara `John Doe <john@exemple.com>`) i la vostra frase de contrasenya són importants per a la cooperació entre el &kmail; i PGP.

### Qüestions relacionades amb PGP en el &kmail;

Seleccionar la pestanya OpenPGP en la pàgina Seguretat de l'arranjament. Hi trobareu les següents opcions:

Eina de xifrat

- Aquí podreu escollir si desitgeu usar PGP, GnuPG o no usar cap programari de xifrat. Naturalment qualsevol programa que seleccioneu haurà d'estar instal·lat al vostre sistema. També és important que en seleccioneu la versió correcta.

Mantindre la frase de contrasenya en memòria

- Quan aquesta opció està desactivada, el &kmail; us preguntarà per la vostra frase de contrasenya cada vegada que s'hagi de signar un missatge (abans d'enviar-lo) o en seleccioneu un de xifrat. Si activeu aquesta opció, el &kmail; s'enrecordarà de la frase de contrasenya fins a la finalització d'aquella sessió del &kmail; en concret. La frase de contrasenya serà desada en memòria i no al disc dur. Si useu un dels connectors de xifrat o si useu el GnuPG amb l'agent gpg alhora que un programa extern aquest preguntarà per la frase de contrasenya i opcionalment la recordarà durant algun temps.

Xifrar sempre a si mateix

- Si aquesta opció està desactivada i desitgeu enviar un missatge xifrat a algú, llavors després d'haver-lo editat i xifrat ja no podreu llegir-lo altra vegada. Habiliteu aquesta opció per a mantindre els missatges xifrats llegibles per a vosaltres.

Mostra el text signat/xifrat després de compondre'l.

- Això us mostrarà el resultat de xifrar i signar abans d'enviar el missatge. Això pot servir-vos de marxa enredera per a cancel·lar l'enviament si falla el procés de xifrat. L'ús d'aquesta opció és altament recomenable.

Mostrar sempre les claus de xifrat per aprovar-les

- Això obrirà un diàleg que us permetrà escollir les claus usades per a cada destinatari al que envieu un missatge xifrat. Si aquesta opció està desactivada, el &kmail; sols mostrarà aquest diàleg si no troba una clau per a un destinatari o si hi han conflictes o preferències del xifrat per establir.

Signa automàticament els missatges emprant OpenPGP

- Això us permetrà aprovar per omissió la signatura digital automàtica dels missatges que envieu. Naturalment, sempre podreu enviar un missatge sense signar deseleccionant la icona a la finestra de l'editor.

Xifra automàticament els missatges sempre que siga possible

- Si aquesta opció està activada, el &kmail; xifrarà automàticament els missatges amb el suport OpenPGP integrat o el connector PGP/MIME , això és per a cada destinatari pel que es trobi una clau PGP de confiança al vostre anell de claus i sempre que no li hagueu indicat al &kmail; que no xifrés els missatges enviats a certs destinataris. En cas de dubte, el &kmail; per si s'hauria o no de xifrar el missatge.

Ara que heu configurat l'eina del xifrat podeu indicar-li al &kmail; la clau OpenPGP que desitgeu usar per a signar i xifrar els missatges. Per a fer això aneu a la configuració de les Identitats, a la configuració de la identitat i a la pestanya Avançada establiu-hi la clau que s'haurà d'usar.

Ara ja sereu capaços de signar els missatges sortints. Per a permetre que la gent a qui envieu els vostres missatges xifrats que verifiquin la vostra signatura els haureu d'enviar la vostra clau pública o carregar-la a un servidor públic de claus PGP de manera que llavors la puguin aconseguir d'allí. Per a enviar missatges xifrats a d'altra gent o per a verificar els seus missatges signats necessitareu les seves claus públiques. Podeu desar la vostra clau(s) públiques a un servidor públic de claus PGP tal com http://www.cam.ac.uk.pgp.net/pgpnet/.

### Signar els vostres missatges

Normalment editareu el missatge en la finestra de l'editor del &kmail;. Abans d'enviar-lo, marqueu la icona Signa el missatge en la barra d'eines de la finestra de l'editor. Llavors, podeu enviar el missatge. La identitat que estigueu usant per a editar el missatge necessitarà estar connectada a una clau OpenPGP en la secció Identitats de la finestra de configuració. Per a signar el missatge, el &kmail; necessitarà conèixer la vostra frase de contrasenya PGP. Si no heu seleccionat Mantindre la frase de contrasenya en memòria a la secció Seguretat, el &kmail; us peguntarà per la mateixa. D'altra manera, si ja la teniu en memòria, el &kmail; signarà el missatge sense preguntar-vos-ho.

### Xifrar els vostres missatges

Per a enviar un missatge xifrat a algú de qui teniu la seva clau pública, simplement creeu el missatge a la finestra de l'editor. Després, quan envieu el missatge, marqueu la icona Xifra el missatge en la barra d'eines de la finestra de l'editor. Noteu que potser no tindreu que marcar el botó si heu seleccionat l'opció Xifra automàticament els missatges sempre que siga possible a la configuració del &kmail; (mireu a dalt). Després envieu el missatge.

Si heu marcat el botó Xifra el missatge i el &kmail; no troba una clau que cassi amb el destinatari, Se us mostrarà una llista amb totes les claus disponibles en el diàleg Selecció de la clau de xifrat. Si el &kmail; troba més d'una clau de confiança per a un destinatari, aquest us mostrarà una llista amb totes les claus per a aquest destinatari. en Ambdos casos podreu seleccionar la clau(s) que s'hauran d'usar per a xifrar aquest missatge per al destinatari en qüestió. Usant la caixa de selecció Recordar l'elecció podreu desar la vostra selecció per als següents missatges.

Si esteu usant una clau per primera vegada, si hi ha un conflicte en les Preferències del xifrat o si heu seleccionat Mostrar sempre les claus de xifrat per aprovar-les en la secció Seguretat de la finestra de configuració del &kmail;, apareixerà el diàleg Aprovació de la clau del xifrat. L'opció per omissió, Xifra automàticament els missatges sempre que siga possible, els xifrarà automàticament sempre que hi hagi una clau de confiança per a un destinatari.

Tal com s'havia dit anteriorment, no podreu llegir els vostres propis missatges enviats sinó maqueu Xifrar sempre a si mateix en la pàgina Seguretat de l'arranjament.

### Enviar la vostra clau pública

Prepareu un missatge per a la persona a la que desitgeu enviar la vostra clau pública. Llavors escolliu Adjunta Adjunta la meva clau pública en el menú de la finestra de l'editor. El qual adjuntarà la clau pública que tingueu definida per a l'identitat que estigueu usant en el missatge. Ara ja el podeu enviar.

Recordeu que de cap manera això no és una caixa forta, encara que signeu el missatge per assegurar-vos de4 que el destinatari rebrà la clau correcta.Pot haver-hi un atac del tipus algú-en-el-mig, que capturi el missatge i que en canviï la clau signant el missatge amb aquesta altra clau. Aquest és el motiu pel qual el destinatari haurà de verificar la clau adjuntada amb l'empremta digital amb la que li hagi arribat per un transport segur. Per a més detalls consultar la documentació del PGP.

### Rebre un missatge xifrat

Tot el que teniu que fer és seleccionar el missatge en el &kmail;. Llavors se us preguntarà per la vostra frase de contrasenya. Després si el missatge ha estat xifrat amb la vostra clau pública el &kmail; provarà de desxifrar-lo i mostrar-vos-lo en text pla. (Sinó fos així no podreu llegir-lo). El &kmail; desarà els missatges de manera xifrada, de manera que ningú els puga llegir sense conèixer la vostra frase de contrasenya.

### Rebent una clau pública

Per a poder rebre una clau pública com a adjunt o via HTTP, FTP o disquet. Abans de poder usar aquesta clau per a xifrar un missatge destinat al propietari d'aquesta clau, haureu de verificar la clau (comprovar la seva empremta digital o cercar signatures de confiança). En acabat podreu afegir aquesta clau pública al vostre anell públic escrivint ``pgp` `-ka` `nomfitxer`` a la línia de comandaments si esteu usant PGP o escrivint ``gpg` `--import` `nomfitxer`` per a GnuPG. Si la clau no està certificada amb una signatura de confiança no la podreu usar per a xifrar missatges a menys que signeu la clau amb la vostra clau.

## Secció d'autors

Aquesta secció ha estat escrita per: Daniel Naber daniel.naber@t-online.de i David Rugge davidrugge@mediaone.net.

Traduït per l'Antoni Bella Perez bella5@teleline.es